Spanta la Xente

Spanta la Xente ye un grupu asturianu de folk rock con tintes reggae, pop y ska que canta n'asturianu.

 Historia 
El grupu formaríase a finales de 2006 y entamu de 2007. Esi mesmu añu debutaríen nel Festival Astur-Romanu de Carabanzo. Nel Festival participaben grupos como Corquiéu o Nuberu, polo que tuvieron que facer una prueba pa ser aceptaos quince díes enantes la fecha'l conciertu.  

Grabaríen una maqueta que tuvo ésitu al vender 500 copies nuna selmana, llegando una d'eses copies a manes de Chus Pedro, vocalista de Nuberu. En 2009 espublizaríen el so primer discu, Fíos d'esta tierra, que con canciones protesta sobre la situación la minera n'Asturies y la cuenca minera. El discu contenía canciones como «El mio pueblu» o «Alienda» amás del so gran ésitu «Díes de barricá», que tornaríase en himnu de les protestes mineres.

En 2011 saldría a la lluz Alienda, un discu muncho más rock ya reivindivativu. Esti foi'l segundu discu que produciría Chus Pedro baxo'l so sellu discográficu La Mula Torda. Revolucionando sería'l so tercer discu, esta vez autoproducíu, y que tien por filo conductor una dómina polítca inestable ya escura que refléxase nos sos testos, que otra vegada vuelven a ser reivindicativos y políticos, con especial atención a la llucha de clas.

 Miembros 
Gerardo Fernández Hevia (Tinto) - Voz
Rubén Fernández del Corro (Rami) - Guitarra
Xulio Fernández Coro - Teclados
Saúl Quiñónes Tuñón - Gaita, Xiblates
Natalia González Prieto - Violín
Héctor Torre - Baxu
Xuán - Batería

 Discografía 
 Fíos d'esta tierra (2009)
 Alienda (2011)
 Revolucionando (2015)

 Referencies 

 Enllaces esternos 

Categoría:Grupos de folk d'Asturies